Pis de tres habitacions a la Dreta de l'Eixample | Monapart\nHomeHabitatges a BarcelonaPis de tres habitacions a la Dreta de l'Eixample\nPis de tres habitacions a la Dreta de l'Eixample\nPer a garantir una resposta ordenada i segura, si us plau, contacta a través del formulari d'aquest anunci. Ens comprometem a donar-te una resposta el més aviat possible.\nPis sense moblar situat a l'Avinguda Diagonal.\nTé orientació nord-sud. Finca amb conserge.\nDisposa d'un saló menjador amb vista al carrer, accés a balcons i una galeria envidrada.\nTé cuina independent equipada amb: placa vitro, campana, forn, microones, rentaplats.\nCompta amb 2 dormitoris dobles i 1 dormitori simple.\nHi ha 2 banys; un amb banyera, tots dos tenen dutxa i mampara i estan perfectament moblats i equipats.\nTraster inclòs en el preu.\nDestaquen les fantàstiques fusteries i motllures del sostre.\nTotalment equipat amb armaris de paret, electrodomèstics i aire condicionat.\nA tan sols 5 min caminant del Passeig de Gràcia.\nPreu de l'anterior contracte: 1800€/mensuals.


Marivent Luxury Apartments | Apartaments exclusius a Platja d'Aro\nInici Brava Hoteles Marivent Luxury Apartments\nDescobreix un nou concepte d'apartaments de luxe a la Costa Brava.\nSituats en el límit entre Platja d'Aro i Sant Antoni de Calonge, Marivent Luxury Apartments consta de 13 apartaments amb capacitat de 3 a 6 persones, i són ideals per a famílies, parelles i també per a grups d'amics o viatges de negocis.\nA Marivent Luxury Apartments gaudiràs d'unes vacances a la Costa Brava en una situació idíl·lica. Marivent Luxury Apartments t'ofereix serveis exclusius com piscina, pistes de tennis, pàdel, spa, restaurant, i una atenció personalitzada abans, durant i després de la teva estada amb nosaltres.\nVisita'ns entre Setmana Santa i octubre, i descobreix la Costa Brava més luxosa amb Marivent Luxury Apartments.\nApartaments de luxe a Platja d’Aro\nExclusius apartaments amb vistes al mar.\nApartaments dúplex de 2 i 3 habitacions amb capacitat fins a 6 persones.\nObra nova: les millors instal·lacions i serveis!\nCancel·lació gratis fins a 1 dia abans de l'arribada.\nWifi gratis al teu apartament!\na Marivent Luxury Apartments\nMarivent Luxury Apartments està situat en una zona cèntrica de la Costa Brava, a tan sols uns minuts caminant del centre de Platja d'Aro. A més, les millors cales de la zona (Cala Gogo, Cala Belladona i Cala Cap Roig) es troben a molt pocs minuts a peu a través de l'ascensor de l'Hotel Cap Roig (Brava Hoteles).\nLlocs emblemàtics de la Costa Brava, com paratges naturals i els pobles amb encant més bonics es troben a molt pocs quilòmetres de Marivent.


Aquest divendres 6 de maig, ‘II Convocatòria de les Borses d’Estada Lingüística John Langdon-Davies’ – Arxiu d'actualitat local\nL’Escola Oficial d’Idiomes de Sant Feliu de Guíxols, amb la col·laboració de l’Ajuntament de la ciutat, portarà a terme aquest divendres la ‘II Convocatòria de les Borses d’Estada Lingüística John Langdon-Davies’ en què s’anunciaran els guanyadors d’enguany.\nL’acte se celebrarà aquest divendres 6 de maig a les 6 de la tarda a la Sala Abat Panyelles del Monestir. Comptarà amb una conferència sobre la figura d’en John Langdon-Davies a càrrec de l’escriptor britànic Matthew Tree i acabarà amb un taller de sardanes de l’Agrupació Amics de la Sardana.\nDes de l’Escola Oficial d’Idiomes guixolenca es va decidir que el nom d’aquestes borses portés el nom del periodista i escriptor John Langdon-Davies (1897-1971). La seva figura va estretament lligada a Sant Feliu de Guíxols. Un cop va deixar la tasca periodística més intensa, com a prolífic autor de textos periodístics, reportatges, i corresponsal de guerra, va residir durant molts anys a la nostra ciutat. El fet de triar Sant Feliu no el va apartar de seguir escrivint, i va seguir fent conferències, llibres, alhora que desenvolupava una gran tasca humanitària amb programes d’apadrinaments internacionals.\nVa ser amic personal d’escriptors com Josep Pla, Marià Manent, Carles Riba o Ventura Gassol. En els seus llibres es demostra un gran amor cap a Catalunya i el seu poble i costums, com els titulats “Darrere les barricades”, una obra imprescindible per sobre la Guerra Civil o el llibre “Dancing catalans”, el millor dedicat a la sardana, en paraules de Josep Pla.\nAquest divendres 6 de maig, ‘II Convocatòria de les Borses d’Estada Lingüística John Langdon-Davies’ added by Redacció on 04/05/2022


Opinió Pecats venials\nEl meu amic R. m'explica tot cofoi que el 7 de desembre se'n va d'excursió a Brussel·les a reclamar la llibertat dels Jordis. Li dic que si fos així, el més lògic seria anar a la presó de Soto del Real, que és on són tancats. Es queda molt parat pel meu comentari. Per acabar de desconcertar-lo li recordo malèvolament que la campanya electoral comença el 5 de desembre i que ell, que sempre ha estat un anticonvergent declarat, anirà a la capital europea a donar suport al candidat dels convergents tunejats pagant-s'ho de la seva butxaca. Se li esborra el somriure de la cara. Admet que és una pallissa d'autocar perquè van i tornen el mateix dia i que si hi va és per no fer un lleig als amics de Sant Quirze. Em faig creus, però li perdono el pecat a canvi d'uns bombons Godiva.\nAquest dilluns ha fet un mes del final del conte de fades republicanes que ens va explicar el govern de Carles Puigdemont i encara hi ha catalans que no saben que els reis són els pares. I no serà per falta d'informació sobre la gestió governamental de les setmanes prèvies al desastre que ens ha portat a la intervenció de l'autogovern. Ni tampoc per les declaracions d'alguns dels protagonistes admetent que tot va ser una comèdia i als quals la presidenta Marta Rovira, Maria Magdalena a partir d'ara, ha ordenat callar. Vistos els sondejos electorals publicats aquests dies, molt em temo que l'endemà del 21-D seguirem coexistint en dues realitats paral·leles. Apunten les enquestes que els dos blocs antagònics van frec a frec i que el partit de l'equidistant fAdaColau és qui tindrà la clau de la governabilitat. Voldria dir que em quedo més tranquil·la, però no.\nCom el planeta Alderaan a punt de ser fulminat per l'Estrella de la Mort, vaticino que Catalunya avança cap a l'extinció de forma inexorable. I és que no se m'acut una forma millor de definir una futura Generalitat presidida per Inés Arrimadas o Maria Magdalena, o una repetició interminable de les eleccions catalanes fins que surti un resultat normal que agradi als senyors de l'article 155. Mentre la fi del món no arriba em concentro a buscar senyals que em confirmin que els catalans estem condemnats. Les trobo en unes declaracions del diputat del Congrés espanyol Joan Tardà a Eldiario.es assegurant que la unilateralitat és "un pecat venial". Els pecats mortals cal buscar-los a la Moncloa. Diu Tardà que no entén els processistes decebuts, tot i admetre que malgrat haver declarat la independència "ni tan sols tenim una fotografia per a la història". És lògic. Va ser proclamar-la i sortir mig govern corrents cap a Brussel·les.\nUn altre indici del desastre imminent és que els assessors de Miquel Iceta li han prohibit ballar durant la campanya. Es veu que per primera vegada el PSC creu de debò que pot guanyar unes eleccions catalanes ell solet i per això consideren "poc presidenciable" la desmanegada dansa del ventre del primer secretari català que tanta salsa havia posat a les ensopides campanyes del candidat Sánchez. Algun sector progressista català segueix encara en estat de xoc pel selfie d'Iceta, Millo, Garcia i Montserrat en la manifestació espanyolista del 29 d'octubre, però tot té una explicació. Es veu que l'endemà de l'1-O a la seu del carrer Nicaragua se'ls va aparèixer Sant Judes Tadeu, el patró dels impossibles, per anunciar-los que havien de buscar el vot a la dreta del Pare perquè el seient de l'esquerra no independentista ja estava ocupat per un tal Domènech.\nQue els catalans hem vingut a aquest món a patir per pecadors ho sabem tots gràcies a les ensenyances del nacionalcatolicisme espanyol. Prego perquè a Oriol Junqueras no li hagin arribat les declaracions de l'arquebisbe de València dient que "no es pot ser independentista i bon catòlic alhora". Reconec que les afirmacions tan poc cristianes de mossèn Cañizares poden treure la gana al patriota més creient, així que no seria d'estranyar que si el líder republicà surt de la presó amb ulleres de sol no el reconegui ningú pel seu encongiment volumètric. Ho dic per l'amenaça d'excomunió però també per altres disgustos com el Catexit que planteja ara un Puigdemont més descabellat que mai perquè al final ha descobert que Europa no ens estima.\nQui sí em consta que està perdent pes és Joaquim Forn. Acostumat als tiberis de la seva època d'etern regidor de Barcelona i de breu conseller català, no digereix bé el ranxo de la presó. Totus sumus peccatores.\nJoan Tardà Oriol Junqueras Miquel Iceta procés unilateralitat Maria Rovira


Tornen "Els irregulars de Pilon's Street" - Tarragona Jove\nTornen “Els irregulars de Pilon’s Street”\n6 juliol, 2018 | Dinamitzador\nEl cicle d’enigmes nocturns, promogut per la Conselleria de Joventut, té lloc tots els dimarts del mes de juliol\nDes del passat dimarts, i així tots els dimarts de juliol (22h) es convoquen a joves de 14 a 35 anys per resoldre els quatre enigmes nocturns programats especialment per aquest estiu Tarragonajove. La inscripció és gratuïta a través del web aquí.\nDestaquen dels quatre enigmes, dues sessions sorprenents a espais inhòspits com són les coves urbanes de Tarragona i el refugi antiaeri situat al Palau Municipal de la plaça de la Font. Quatre aventures per quatre dimarts d’estiu que se sumen a més de 150 episodis realitzats des de fa 10 anys i que llavors s’emmarcava en el cicle “Visió Nocturna”.\nPer tal de commemorar aquests 10 anys d’enigmes nocturns, les sessions d’aquest estiu tenen la particularitat que s’efectuen en subterfugis, subterranis o inframons diversos. Les quatre propostes i dies programats són:\nL’OBERTURA AL MÉS ENLLÀ / episodi 302\nDt.; 10 de juliol (22 a 23.30 h) / gratuït\nEscales Reials (Moll de Costa)\nLes clavegueres sempre han estat uns espais misteriosos, habitacles d’éssers estranys que fugen de la superfície. Seguirem el rastre que deixen aquests éssers escorredissos que viuen a cavall entre la terra i l’aigua.\nEL CAS DE LA GRUTA MALEÏDA / episodi 303\nTorn 1: Dt.; 17 de juliol (20 a 23 h) / 20€ / 10€\nTorn 2: Dc.; 18 de juliol (20 a 23 h) / 20€ / 10€\nCova Urbana de Tarragona (accés c. Gasòmetre, 32)\nL’empremta de temps remots a Tarragona sovint queda amagada sota el bullici de la vida moderna. Què s’oculta sota els nostres peus? Atreviu-vos a obrir l’accés a un espai ancestral i descobrir el secret que s’hi amaga. Cal portar roba, calçat de bany i tovallola. Ho coorganitza la Societat d’Investigacions Espeleològiques de Tarragona.\nEL CAS DEL SOLDADET DE PLOM / episodi 304\nDt.; 24 de juliol (22 a 23.30 h) / gratuït\nRefugi Antiaeri (Plaça de la Font, 1 – Ajuntament de Tarragona)\nAntics documents perduts fan referència a un fet estrany durant els bombardejos de la Guerra Civil Espanyola. Seguiu els rastres i estireu el fil fins a resoldre aquest cas que es manté obert des de fa 80 anys.\nEL CAS DE LES CIUTATS DELS MORTS\nSèrie 3 Episodi 305. Enigma nocturn\nDt.; 31 de juliol (22 a 23.30 h) / gratuït\nL’últim cas de la tercera temporada ens porta a investigar un misteri de temps remots. La Necròpolis, zona d’enterrament d’època romana, és l’escenari definitiu on posar a prova l’enginy d’Els Irregulars de Pilon’s Street.\nPer poder participar a aquests enigmes cal reservar plaça a aquí o bé presencialment, a l’Espai Jove Kesse o Oficina Jove del Tarragonès.\nUna alternativa potent d’oci i consum que combina enginy, treball en equip i descoberta del patrimoni cultural de la ciutat. Els enigmes nocturns es constitueixen com a una alternativa d’oci i consum amb continguts culturals i artístics de primer nivell, que vinculen els nois i noies al seu entorn i potencien el sentiment de pertinença a la ciutat on viuen.\nAquestes activitats reben el suport i finançament del Ministeri de Sanitat, Serveis Socials i Igualtat en el marc del projecte CONECTA 3.\nAquest estiu l’Infomòbil va a la platja!\nEl Jon Snow de “Joc de trons”, aquest divendres a l’Espai Jove Kesse


Finca Cas Sant Mallorca Espanya - Ofertes d'hotels amb els MILLORS DESCOMPTES EN LÍNIA Atenció al Client\nFinca Cas SantCami De Ses Fontanelles 34, Sóller, Mallorca, Espanya, 7100 - Veure al mapaExcepcional9,7Basada en288comentarisFinca Cas SantVeure més fotos"Cas Sant is a special hotel\nThe staff are outstanding, so fr..."BarbaraUnited KingdomVestíbulVeure més fotosVeure totes les 50 fotosExcel·lent ubicació 9,8Veure al mapa9,8UbicacióParticularitats que li encantaranaire condicionatmini bar\nComparar amb allotjaments semblantsSelecció actualFinca Cas SantHesperia Villamil HotelPuig de Ros d'Alt HotelIberostar Bahia de Palma - Adults OnlyValoració dels clientsExcepcional 9,7 (288 comentaris)Notable 7,9 (3 comentaris)Notable 8,0 (2 comentaris)BarriSóllerCalviaLlucmajorPalma de MallorcaWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nDistàncies i informació bàsicaaeroports a prop24 kmAeroport de Palma de Mallorca (PMI)129 kmAeroport de Menorca (MAH)hospitals i clíniques1 kmSoller Serra Nord Health Centerfarmàcies600 mPharmacyRetirada d'efectiu550 mATM\nSobre l'allotjamentDescripcióLa Finca Cas Sant està ubicada en uns grans terrenys plens de tarongers, a 600 m de la plaça principal de Sóller, al nord de Mallorca. L'hotel ofereix una piscina exterior, aparcament gratuït i WiFi gratuïta a tot arreu.\nLes habitacions estan ubicades a la casa principal i en altres edificis annexos renovats. Són d'estil rústic i tenen vista sobre la muntanya i el jardí, aire condicionat, TV de pantalla plana, bullidor, minibar, caixa forta i bany privat amb assecador i articles de tocador gratuïts. Les habitacions superiors disposen de terrassa.\nSe serveix un esmorzar i hi ha dinars per emportar disponibles a petició. El saló i la biblioteca són llocs ideals per a la relaxació. Hi ha servei de bugaderia i de rentatge en sec i s'ofereixen massatges per un suplement. L'aeroport de Palma és a 30 km.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantSi teniu previst arribar fora de l'horari de recepció, cal que n'informeu la Finca Cas Sant amb antelació. Comentaris recents de clients


Hotel Andernacher Hof Andernach Alemanya - Ofertes d'hotels amb els MILLORS DESCOMPTES EN LÍNIA\nBreitestrasse 83, Pellenz, Andernach, Alemanya, 56626 - Veure al mapa\nMés informació sobre Hotel Andernacher Hof\nSi el que està buscant és per un hotel ben situat a Andernach, no busqui més enllà de Hotel Andernacher Hof. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Andernacher Hof també ofereix moltes instal.lacions per enriquir la seva estada a Andernach. Wi-Fi gratuït en totes les habitacions, premsa són només algunes de les comoditats que fan que Hotel Andernacher Hof sigui diferent dels altres hotels de la ciutat.\nL'ambient de Hotel Andernacher Hof es reflexa en cada habitació. calefacció, aparell de televisió, plat de dutxa, assecador de cabell són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent billar. Gaudeixi d'incomparable serveis i d'una localització de prestigi a Hotel Andernacher Hof.


El centre de les Cases serà un espai per a vianants fins a finals d'agost | Ajuntament d'Alcanar\nInici Ajuntament Comunicació i premsa Notícies El centre de les Cases serà un espai per a vianants fins a finals d'agost\nEl centre de les Cases serà un espai per a vianants fins a finals d'agost\n09 jul. 2021 | Governació\nL'Ajuntament d'Alcanar ha posat en marxa des d'avui mateix un dispositiu especial que es desenvoluparà fins al dia 15 de juliol per a que el centre de les Cases d'Alcanar siga només per a vianants durant els mesos de juliol i agost.\nAixí, durant els pròxims dies la Policia Local desenvoluparà un desplegament per informar i fer pedagogia entre el veïnat, la ciutadania i els usuaris d'aquests trams. A més, s'han instal•lat senyals i s'estan repartint fulletons informatius a peu de carrer i també pels habitatges.\nL'objectiu és, per tant, transformar el centre del municipi en un espai sense trànsit rodat, amb menys contaminació i on el soroll dels automòbils i les presses desapareixen, fomentant el passeig tranquil en família i la seguretat de les persones.\nFrancisco Javier Martí, sotsinspector cap de la Policia Local d'Alcanar ha recordat que en principi "l'horari de tancament al trànsit rodat al nucli urbà de les Cases serà de les 11 del migdia a la 1 de la matinada, a excepció dels vehicles autoritzats, és a dir, els veïns de la zona i els que van al port pesquer a fer feines de mar o al Nàutic, així com els vehicles d'emergència". Amb aquesta mesura, per tant, els proveïdors de serveis tenen temps fins a les 11 per a poder entrar a la zona.\nJordi Bort, regidor de Governació, ha explicat que des del consistori es mostren esperançats amb el funcionament de la mesura, ja que "serà una forma d'apropar-se a un model de poble segur, amb una baixa càrrega de trànsit, menys contaminació i per la convivència social".\nLa mesura afecta el passeig (carrer Lepanto) fins al carrer d'Els pescadors, carrer del Callao, carrer de Mallorca, carrer de l'Alguer, Trafalgar, Verge del Carme, Plaça Sant Pere, carrer Cádiz, plaça del Pou, carrer del Mare Nostrum, carrer de Joan Miró, carrer Gravina i Galiano. L'Ajuntament d'Alcanar ha habilitat diversos pàrquings per a facilitar que els vehicles puguen estacionar al voltant de la zona limitada.\nL'equip de govern feia temps que estudiava aquesta mesura i finalment la va materialitzar arran de la pandèmia. Per tal de guanyar espai i evitar les aglomeracions de persones, l'estiu passat es va restringir la circulació de vehicles a les zones més concorregudes del municipi. Aquesta mesura va ser molt ben rebuda i va evidenciar que el nucli urbà de les Cases necessitava transformar-se en un lloc més amable.\n"Aquesta experiència ja s'ha implementat prèviament a altres pobles turístics com el nostre, amb beneficis notables per a les persones i el comerç, fomentant el passeig tranquil. I, a més, representa un primer pas amb vista a la futura gestió de la mobilitat municipal i també a escala global", ha afegit l'alcalde d'Alcanar, Joan Roig.\n>> Consulta el plànol:


L'onzena jornada dels equips colomencs de Catalana - Diari de Santa Coloma\nL’onzena jornada dels equips colomencs de Catalana\n20/11/2012 – El filial de la Grama va empatar a domicili. A Segona, empat del Singuerlín contra el Mataró. i a Tercera, àmplia derrota de l'Arrabal tot i jugar a casa\nEn un partit en què les defenses van primar per sobre dels atacs, la Gramenet B va empatar a zero al camp del Sant Cugat. El partit era un duel directe entre conjunts que aspiren a col·locar-se en una de les dues primeres places del grup. Amb el punt aconseguit, el filial de la Grama acumula 18 punts però s'allunya del segon, el Cerdanyola, que en té 24. Diumenge al matí l'equip rebrà a Can Peixauet al Farners, vuitè classificat del grup primer de Primera Catalana i que arriba de guanyar a casa al Vilassar de Dalt.\nAl grup dos de Segona Catalana, el Singuerlín tampoc va poder passar de l'empat en la seva visita a l'Escola de Futbol Mataró. Els colomencs van avançar-se gràcies a una diana de Balcarreras als dotze minuts, però els del Maresme van aconseguir l'empat poc abans del descans. El marcador no es va moure més i els equips van repartir-se justament els punts. Amb dotze punts el Singuerlín és quinzè, en la primera de les places que atorguen el descens de categoria. El proper partit dels colomencs serà a casa contra el Sant Ignasi Esportiu.\nAl grup onze de Tercera Catalana, l'Arrabal segueix sense aconseguir aixecar el cap. Malgrat jugar a casa, el conjunt colomenc va sucumbir davant del Sant Just per un clar 2-5. Els gols de Miguel i Ortiz van ser del tot insuficients. L'equip és setzè amb nou punts, a tres de l'Esquerra de l'Eixample que marca la línia de la salvació. El proper compromís de l'Arrabal serà a domicili contra el Sarrià, líder de la categoria.\nArticle anteriorRemuntada i tres punts\nArticle següentLos Martínez posen el punt i final al Sagarra Comedy


TAC12 TV - L'Agrupament Catalanista de Montblanc busca revalidar la majoria absoluta\nL'Agrupament Catalanista de Montblanc busca revalidar la majoria absoluta\nDijous, 16 Mai 2019 08:17\nAconseguir revalidar la majoria absoluta aconseguida ara fa quatre anys per a continuar amb l'estabilitat actual de l'Ajuntament de Montblanc i poder així posar en marxa diferents projectes com el de la piscina coberta. Són els principals objectius de la candidatura de l'Agrupament Catalanista de Montblanc de l'actual alcalde Josep Andreu.\nAgrupament Catalanista de Montblanc ha presentat les prioritats del seu programa electoral. Ho feia aquest dimecres en un acte al claustre de Sant Francesc.\nL'actual equip de govern vol revalidar la majoria absoluta amb la que, diuen, han aconseguit "velocitat de creuer" a l'Ajuntament, així com posar en marxa molts projectes. Un dels que ara volen tirar endavant és el de la piscina coberta. Asseguren que Montblanc tindrà aquesta instal·lació en dos anys. Un projecte que anirà lligat a la instal·lació d'una xarxa de calor de biomassa que alimentarà diversos edificis municipals, també la nova piscina.\nAgrupament assegura que la prioritat del seu programa electoral són les persones. Diuen que volen treballar per millorar l'accés a l'habitatge, per augmentar l'oferta de formació professional i per crear zones verdes d'aparcament per als residents.\nEl cap de llista, Josep Andreu, diu que té tota la il·lusió de tornar a ser l'alcalde.\nLa portaveu nacional d'ERC, Marta Vilalta, i el diputat republicà al Congrés Gerard Gómez del Moral, van participar també a l'acte acompanyant la candidatura d'Agrupament.\nEl partit també té entre les seves prioritats aconseguir la designació del Parc Natural de les Muntanyes de Prades i consolidar Sant Francesc com a gran centre d'activitats culturals i de lleure.\nMés en aquesta secció: « Bernat Andreu assumeix la presidència de la DO Conca de Barberà Agrupament Catalanista de Montblanc vol continuar governant per garantir el progrés »


NEVA DINS EL VIDRE: WERT, EL MIERDAMINISTRO (Carta a un ase)\nDistingit tros d'ase,\nMalgrat que es mereix un cagumdéu de magnitud 9, seguint la tradició de la meva cultura que no és altra que la de procurar raonar i argumentar allò que defensem, intentaré que la llum penetri a través d'aquesta mirada d'acer que tant cultiva, fins als racons d'eterna penombra de la seva cavitat cerebral tot fent-li memòria de com avantpassats de vostè - en sentit polític, naturalment - ja van intentar el propòsit indigne d'esclafar tota forma d'expressió catalana, segurament d'esclafar tota forma d'expressió.\nAprofito per anunciar-li ja d'avançada que la seva evacuació de còlon - per colonitzadora - en forma de LOMQE, li ha sortit del cul que té per cap, antiquada, caduca, limitada, finita, conclusa, acabada i morta. Cadàver.\nEspanyolitzar a catalans i catalanes ha estat una ofuscació d'aquesta casta de dropos castellana que porta 500 anys mentint més que no pas governant, robant més que no pas treballant, i exterminant més que no pas protegint, als seus propis conciutadans de vostès, així com als de la resta de pobles i nacions que han somniat que conquerien, les quals només s'han doblegat transitòriament per la força de la brutalitat i de les armes.\nEspanyolitzar ha estat la seva quimera impossible, però no ha estat fàcil per les cultures que hem patit les seves, les de vostès, borratxeres imperials amb les conseqüents ressaques monumentals.\nA la fotografia d'una ordre derivada del Decret de Nova Planta, si és que és capaç de coordinar la psicomotricitat i d'organitzar-se mentalment per ampliar-la, podrà comprovar-hi - ja sigui llegint-ho directament o més còmodament si opta per fer-s'ho fa llegir en veu alta a la manera habitual dels dropos - podrà comprovar-hi, deia, com la ceba castellana d'espanyolitzar tota llengua, cultura o territori espoliat, confiscat o desposseït per tal de viure'n vostès gratis, ve de lluny.\nAixí doncs, desagradable pallús, no cultivi pretensions d'originalitat ja que la idea, per arcaica, desprèn aquell tuf característic dels cossos en descomposició que només firaires de segles passats, xarlatans i altres afaitapagesos podrien intentar fer passar per perfum.\nNo s'enganyi i no ens enganyi. Si el que pretén realment la seva demència és intentar espanyolitzar-nos una vegada més, prengui exemple de la manera de fer-ho segons es desprèn del document fotografiat. Nosaltres sabem on som. Naturalment no amb els braços oberts, si no que aquesta vegada ens mantenim amb els punys ben closos.\nSi insisteix en el deliri de concloure l'august fracàs que la seva cosa de vostès auto-denominada pomposament nación espanyola (?) ha cultivat durant els darrers 500 anys (no els darrers 35 o potser 3.000 com pretenen els seus errors matemàtics), si és així, doncs i vol sumar un nou fracàs al seguit de fiascos disfressats d'Episodios Nacionales, endavant, l'estarem esperant. Així doncs per mi, ja pot començar.\nEspanyolitzi'ns, tros de cretí.\nEl saluda amb mala voluntat un dels fracassos palmaris de l'anterior intent espanyolitzador de la dictadura que el va cagar a vostè.\nPD per a la resta de mortals: si voleu demanar la dimissió del sinistre personatge, aquí hi trobareu una bona causa.


Amb el paraigües de la UEA, volen fer d’interlocutor amb les administracions\nUnes 30 empreses de Les Comes volen fer 'lobby' per reclamar millores en la conservació i manteniment del polígon. El seu objectiu és arribar al màxim de les gairebé 400 empreses que operen en aquesta zona de la ciutat.\nAmb l'objectiu de "potenciar i conservar el Polígon Empresarial de les Comes" aquestes darreres setmanes s'ha constituït l'Associació d'Empreses del Polígon Industrial les Comes d'Igualada. La iniciativa és d'alguns empresaris de la zona i ara mateix agrupa ja a una trentena de firmes. L'associació ha comptat des d'un principi amb el suport de la Unió Empresarial de l'Anoia, de la que es vol l'experiència en accions de dinamització del territori.\nLa primera assemblea va ser a finals d'octubre. El president, Joan Mateu, va presentar l'entitat i en va donar a conèixer els objectius. El més bàsic: "contribuir a millorar l'estat de conservació del polígon industrial de Les Comes" i constituir-se com un interlocutor amb les administracions i fomentar la relació i col·laboració entre les empreses.\nEl president va demanar als assistents, que presentessin les seves demandes i necessitats en relació al Polígon industrial de les Comes. Les qüestions relacionades amb la neteja, la seguretat, la senyalització, les voreres o la mobilitat de la zona són els principals temes que van sorgir en la reunió, unes demanda que l'AEPIC canalitzarà amb la Diputació de Barcelona per tal de beneficiar-se de les subvencions per a la millora dels polígons industrials impulsat de l'Àrea de Desenvolupament Econòmic Local de la Diputació de Barcelona. L'Associació resta obert a la participació de totes les empreses que es troben ubicades al Polígon. S'hi pot contactar a través del mail aepic@aepic.org.\nLa Brigada Municipal d’Igualada estrena centre operatiu a Les Comes\nIgualada rep l'estudi sobre la mobilitat al polígon de les Comes\n29 de novembre 2017.11:58h\nLes Empreses, que gracies als grans estadistes patriotes del 3%,, hagin canviat la seu social a Madrid, podran tambe apuntarse a l’associació d’empreses ?\nO potser com a mal Catalans, no i... Llegir més tindran dret\n1 'Espejo público' presenta a Trucharte com "alcaldesa valiente" per penjar la bandera espanyola 3790 lectures\n2 Vilanova i Montbui, els municipis de més de 10.000 habitants amb menys renda de Barcelona 2411 lectures


Saber més respecte al cognom Abarana és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Abarana sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Abarana.\nEl cognom Abarana en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Abarana, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Abarana és major a la de la resta de països.\nEl mapa del cognom Abarana\nL'oportunitat d'informar-se en un mapamundi sobre quins països posseeixen una major quantitat de Abarana en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Abarana, per a aconseguir així la informació precisa de tots els Abarana que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Abarana, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Abarana. De la mateixa manera, podem veure en quins països s'han arrelat i desenvolupat, motiu pel qual si Abarana és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Abarana del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Abarana en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Abarana poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Abarana és un cognom més freqüent, i en quins països Abarana és un cognom insòlit o inexistent.


La plataforma Som Mobilitat posa en marxa un projecte de cotxes de lloguer elèctrics per a turistes o visitants - Garrotxa Digital\nComentaris tancats a La plataforma Som Mobilitat posa en marxa un projecte de cotxes de lloguer elèctrics per a turistes o visitants\nSom Mobilitat ha posat en marxa un nou servei de lloguer de cotxes elèctrics per a turistes o visitants que s’allotgin als establiments vinculats a Turisme Garrotxa i Turisme Rural Garrotxa. Aquesta és una prova pilot que vol fomentar l’ecoturisme a la comarca i la transició del model de mobilitat sostenible.\nJoan Naspleda, Som mobilitat: “Juntament amb establiments turístics d’aquí la Garrotxa vinculats amb Turisme Garrotxa i Turisme Rural Garrotxa, concretament amb tres establiments que s’han aliat amb aquesta iniciativa de mobilitat ecològica i mobilitat pel futur, que són l’Hotel La Perla, l’Hotel de la Vall d’en Bas i el Restaurant Les Cols hem començat a desenvolupar un servei eco turístic de mobilitat elèctrica”\nLa iniciativa suposa una alternativa pràctica i còmode a la mobilitat privada i contaminant quan el desplaçament no permet fer-ho a peu, bicicleta o transport públic. Som Mobilitat ja compta amb tres cotxes ubicats a diferents punts de la capital garrotxina per tal de fer possible aquest model sostenible.\nJoan Naspleda, Som mobilitat: “Els cotxes elèctrics que oferim a la Garrotxa estan ubicats a Olot, a tres punts. Un d’ells al pàrquing del Firalet, l’altre està a la Plaça Mercat i l’últim al garatge del Parc Nou, que d’aquí poc estarà ubicat a un altre espai. De moment tenim aquests tres espais on els socis i els turistes els anem a buscar i els retornem als mateixos punts”\nEl model que segueix Som Mobilitat és el de ‘carsharing’, que significa que els cotxes són utilitzats per tots els usuaris, on es poden recollir en un dels punts ubicats a la ciutat i han de ser retornats al mateix espai. D’aquesta manera la plataforma consolida la seva voluntat d’implicar-se en la mobilitat del futur.\nDes d'aquesta setmana i fins a la segona de juliol, les instal·lacions esportives de Tortellà acullen la segona edició del Campus Fundació Unió Esportiva Olot, en el qual aquest any hi participaran més d'un centenar de nens i nenes de totes les edats…


Diumnege torna la pujada al Coll del Pollastre – Ràdio Televisió Arenys de Munt\nDiumnege torna la pujada al Coll del Pollastre\nby Redacció Arenys de Munt on 17 Octubre, 2018 in Esports, Notícies, Successos\nA mitjans del 2017 un grup de joves es va proposar sèriament de reprendre la pujada al Coll del Pollastre, amb la intenció de retornar l’essència d’èpoques passades i de posar Arenys de Munt com un referent en el món del motor.\nDesprés de 13 anys des de que es va disputar la última edició, el pròxim diumenge aquesta fita serà una realitat. Ivan Gómez, de l’organització, explica que s’han apuntat a participar uns 40 corredors, xifra el qual ha valorat de manera positiva.\nEntre els pilots participants destaca la participació de Gerard de la Casa, campió d’Espanya a la ‘Subida a la Santa’ i del 5 vegades corredor del Dakar, Joan Rubí.\nDiumenge hi haurà ballada de sardanes a la Plaça de l’Església d’Arenys de Munt, com cada tercer diumenge de mes


PRESENTACIÓ DEL LLIBRE: “LLEGIM L’UNIVERS” | La Violeta\nEl 26 de juny es va presentar a La Violeta el llibre “Llegim l’univers”, vuitè títol de la Col·lecció l’Ermità a càrrec d’Antonio Bernal, divulgador científic, i Noemí Polls, periodista. Coincidint amb l’any 2019 en que es celebren diferents fites astronòmiques com els 50 anys de l’arribada de l’home a la Lluna o els 100 anys de la Unió Astronòmica Internacional. Edicions Morera presenta aquest llibre de l’astrònom Antonio Bernal, divulgador científic de l’Observatori Fabra de Barcelona, ens introdueix, de forma fàcil i entenedora, en el món de l’astronomia, explicant-nos les dades complexes de la física i la matemàtica amb exemples quotidians a l’abast de qualsevol persona. A través de breus capítols temàtics, el llibre fa un repàs a la història d’aquesta ciència i explica els principals elements que conformen l’Univers. També ens parla dels moments claus i de les figures més rellevants que han fet evolucionar l’astronomia al llarg dels segles fins a situar-nos en les primeres exploracions espacials del segle passat i en les projectades en el futur.


Ràdio Balaguer - Lleida-Alguaire, convertit enguany en una base de proves per integrar l'operació de drons en entorns aeroportuaris. L'empresa pública de la Generalitat presenta iniciatives a la fira Expodrónica 2022, una de les més importants d'Europa\nL'Aeroport de Lleida-Alguaire es convertirà enguany en una base de proves per integrar l'operació de drons en entorns aeroportuaris. L'empresa pública de la Generalitat que gestiona la infraestructura lleidatana ha presentat projectes en aquesta línia en el marc d'Expodrónica 2022, una de les fires més importants d'Europa de drons i nova mobilitat aèria que es celebra fins aquest divendres a Madrid. Una de les actuacions correspon a un projecte europeu, anomenat Samva, en què també hi participen les companyies Ehang, Pildolabs, Thales Alenia Space, i Eliance i l'associació Airports Region Council. Així, l'empresa xinesa EHang farà proves amb el vehicle aeri EH216 per explorar l'aplicació d'aquest tipus de vehicles en un entorn aeroportuari.\nEl projecte consolida l'aeroport lleidatà com a plataforma innovadora per a mobilitat aèria urbana, tot contribuint a fer un espai aeri més integrat i sostenible i promovent encara més solucions de mobilitat aèria segures, autònomes i ecològiques. A més, d'aquesta manera es dona resposta a l'aposta d'Aeroports de Catalunya per la tecnologia i la innovació a l’aeroport de Lleida-Alguaire i per un sector, el relacionat amb els vehicles aeris no tripulats, que està en desenvolupament.


(2-11-2019) Acolliment de les Reliquies de Santa Bernardette, a Reus/ en el seu intinerari a l’Arquebisbat de Tarragona – Sant Pere Apòstol, prioral, i La Puríssima Sang\n(2-11-2019) Acolliment de les Reliquies de Santa Bernardette, a Reus/ en el seu intinerari a l’Arquebisbat de Tarragona\nPosted on 24 d'octubre de 2019 by webmaster\nUna nena, Bernardette Soubirous jugava al costat d’una gruta a la vora del riu Gave de Pau, als afores de la població francesa de Lourdes.\nFins al 18 ocasions aquella nena va estar al costat de la Mare de Déu. I les seves paraules van tenir tanta força entre els catòlics que ningú la va negar.\nEl 1862 el papa Pius IX va autoritzar la seva veneració. I el 1933, el papa Pius XI va proclamar santa a aquella nena que es va fer amiga de la Mare de Déu.\nAvui, la gruta en la qual, la Mare de Déu, se li va aparèixer a Santa Bernardette rep 8 milions de visites a l’any.\nAl nostre Arxiprestat l’experiència de l’Aparició a la Mare de Déu a “La Pastoreta” ens és referenència per la nostra vida cristiana, i des de les nostres Comunitats (Parròquies, religiosos i religioses, el Monestir de Santa Clara i Col.legis -Comunitats educatives) ho és per a tota la Ciutat. Que ens sigui una experiència en el més personal i comunitari de la nostra Fe i ens ajudi a viure “La joia de l’Evangeli”. Hi som convidats.\nLes seves relíquies, en itinerari de vida cristiana, fan camí per tot el món, i han arribat fins a l’Arquebisbat de Tarragona, a Tarragona, l’1 de novembre de 2019 i a Reus, el dia 2. L’Arxiconfraria de la Mare de Déu de Lourdes (Parròquia de la Puríssima Sang) acollirem el seu reliquiari a l’església de la Puríssima Sang, per a la veneració de tots els creients.\nEl Sant Crist de la Sang i la Mare de Déu, al peu de la Creu, en la seva Soledat i venerada a l’església de la Puríssima Sang, Mare de Déu de Lourdes, acollirem les Reliquies de la Santa, en comunió viurem unes hores d’intensa pregària:\n10:30 hs. Pregària d’acolliment\n12:00: Celebració de l’Eucaristia\n13:00 Pregària del Rosari, introduïda en breu reflexió per Mn.Rafel Serra\nFins a les 17:00 h: Pregària en silenci amb possibilitat decelebrar el Sagrament de la Reconciliació.\n17:00: Clausura i comiat.\nLa seva vida va ser molt intensa, i l’acolliment de les Reliquies ajudaran a que el seu testimoni ajudi i envigoreixi la nostra fidelitat a l’Evangeli i I, sobretot, apropar l’experiència a qui pateix.\nEl divendres dia 1 de novembre, solemnitat de Tots Sants, la Catedral acollirà les relíquies a les 10.30 h. Durant tot el dia s’han programat diverses celebracions que s’iniciaran a les 10.45 h, amb el Rés de l’Hora menor i la celebració de l’eucaristia presidida pel Sr. Arquebisbe. A la tarda, les relíquies es podran venerar a l’església de Sant Antoni de Pàdua de Tarragona. La recepció anirà seguida del rés del Rosari meditat. A les 19.00 h, la celebració de l’eucaristia clourà el conjunt d’actes organitzats en aquesta església.


Resultats de la cerca criteris: 348\n61. Documentació administrativa. La invitació. Signatura [PDF, 734 kB]\n62. Noms referits a coses. Noms propis d'objectes singulars [PDF, 175 kB]\n63. Equivalències castellà - català. condenatorio m [PDF, 932 kB]\ncondenatorio m - condemnatori m Pronunciament del jutge que condemna un reu o mana de complir unes obligacions. [...]\n64. Equivalències castellà - català. protocolo m [PDF, 932 kB]\nprotocolo m - protocol m Conjunt d'instruments públics i altres documents propis del notariat, aplegats per anys [...]\n65. Documentació administrativa. La sentència. Acords [PDF, 734 kB]\n66. Documentació administrativa. El contracte i el conveni. Finalitat [PDF, 734 kB]\nEn aquest punt es detalla el motiu o objectiu del contracte o del conveni: adjudicació d'una obra pública, adjudicació d'un subministrament, constitució d'una societat civil, formalització d'una compra, lloguer d'un habitatge, contractació d'un treballador, edició d'una obra literària, acord de [...]\n67. Documentació administrativa. El contracte i el conveni. Títol [PDF, 734 kB]\nEl document es pot identificar amb un títol, que ha de ser descriptiu de l'objectiu del conveni o el contracte. Cal destacar-lo gràficament de la resta del text. Els contractes públics també se solen identificar amb una numeració; els contractes administratius s'identifiquen amb un número d' [...]\n68. Equivalències castellà - català. decaer v intr [PDF, 932 kB]\n69. Documentació administrativa. El recurs. Datació [PDF, 734 kB]\nLa datació inclou l'expressió del lloc i la data. Pot anar abans o després de la signa- tura. [...]\n70. Documentació jurídica. administratiu. Documents adjunts [PDF, 734 kB]\nCal fer una relació dels documents que es presenten juntament amb l'escrit d'inter- posició del recurs. [...]\nCriteris lingüístics (348)\nPàgines 7 / 35


Benvinguda del Director de l’escola - MySchool\nÉs un plaer donar-los la benvinguda a Mallorca International School. Aquí trobaran un refugi preciós, ple d’estudiants feliços que progressen, gràcies a una fórmula curiosament simple: proporcionar-los les habilitats personals necessàries per a fer front a qualsevol desafiament al qual hauran d’enfrontar-se.\nPer a nosaltres l’escola és un viatge emocionant. Al llarg d’aquest camí assumirem riscos, pensarem cada vegada de manera més creativa, donarem suport als nostres companys, i alhora rebrem el seu, descobrirem a través de l’exploració, ens convertirem en millors persones i, al mateix temps, ens divertirem molt!\nQuan estic en el procés de selecció de nous professors, tenc sempre una pregunta en ment: posseeix la capacitat d’inspirar? L’aprenentatge ve de dins, i el nostre paper a Mallorca International School és el de facilitadors, amb l’objectiu de nodrir estudiants motivats, decidits i amb un amor intrínsec per l’aprenentatge, que els guia a través dels molts desafiaments als quals s’enfronten.\nEls alumnes de Mallorca International School triomfen. Les habilitats personals i els valors que es fomenten cada dia són la base d’aquest èxit, ja que proporcionen la clau de la porta als bons resultats acadèmics. Més que això, proporcionen la clau per a convertir-se en contribuïdors permanents al món futur.\nEl convid a venir i experimentar l’ambient especial que es gaudeix a l’escola. Un dels aspectes més agradables de les meves funcions és rebre les famílies interessades, ja que sé que no deixaran de percebre l’energia i la positivitat a cada aula.\nI al final del dia, com a pares, la meva esposa i jo, tenim el plaer de veure el somriure radiant de la nostra filla mentre corre per a saludar-nos, i contar-nos totes les meravelloses històries del dia. El nostre únic problema és convèncer-la que és hora d’anar a casa i descansar una mica per a la pròxima aventura!\nAmb això, esper donar-li la benvinguda a l’escola i gaudir de l’experiència en persona.


Ves a la pàg: [-1] 1 - 2 - 3 ... 6 - 7 - 8 ... 17 - 18 - 19 [+1 +10]\ntramès: 01.01.2017, 22:16\nFile Name : Sense ficció - El viatge de la Jane - Lorenz Knauer - 2010 [RIP TDT TV3 Català & English per a rucatala.org] Per Teucre.avi\nSENSE FICCIÓ - EL VIATGE DE LA JANE (Jane's Journey)\nDirecció Lorenz Knauer\nFa gairebé vint-i-cinc anys, la Dra. Jane Goodall, una prestigiosa primatòloga i naturalista que ara té 76 anys, va renunciar a la seva carrera científica per dedicar el seu temps i les seves energies a una missió: salvar el nostre planeta. Mentre aquesta carismàtica dona ens mostra la seva vida, la podem veure a l?Àfrica amb els estimats ximpanzés.\nTambé en els seus viatges al voltant del món, dedicats a divulgar un missatge d?esperança per a les generacions futures: des de fa més de vint anys, viatja 300 dies a l?any fent conferències, escrivint llibres i fent actes amb la seva organització per a joves Roots & Shoots (Arrels i Brots), amb presència en més de 120 països.\nDes de la seva ciutat, Bournemouth (comtat de Dorset, Anglaterra), viatgem amb ella al Parc Nacional de Gombe, a la vora del llac Tanganica (Tanzània), la seva segona llar. Aquí és on fa més de mig segle va començar les seves revolucionàries investigacions i on ella torna cada any per gaudir de la companyia dels ximpanzés que l?han fet mundialment famosa. L?acompanyem en el seu viatge a través de diversos continents per conèixer el seu apassionant passat.\n?El viatge de la Jane? (?Jane?s journey?) és un retrat de l?ésser humà que hi ha darrere del personatge i inclou tributs i comentaris de persones molt properes a ella, així com material privat enregistrat en 8mm en els seus anys a Gombe. És la història d?una dona excepcional, una de les més fascinants del nostre temps.\nAmb un ritme pausat i una càmera que passa gairebé desapercebuda, aquest documental ens mostra la carismàtica i expressiva Jane Goodall com mai no l?havíem vist abans. Les converses íntimes de Goodall es barregen amb un fantàstic material fílmic d?ella amb els seus ximpanzés i amb els testimonis dels seus fills, dels seus col·legues i, fins i tot, d?algunes estrelles de Hollywood. És la pel·lícula definitiva sobre l?apassionada conservacionista!\ntramès: 01.01.2017, 22:17\nFile Name : Sense ficció - Perseguint el gel - Jeff Orlowski - 2012 [RIP TDT TV3 Català & English per a rucatala.org] Per Teucre.avi\nSENSE FICCIÓ - PERSEGUINT EL GEL (Chasing ice)\nDirecció Jeff Orlowski\nA la primavera del 2005, el fotògraf naturalista James Balog se?n va a l'Àrtic per un projecte de National Geographic: obtenir les imatges que expliquin la història del canvi climàtic a la Terra. Però, tot i la base científica, Balog sempre ha estat un escèptic sobre aquesta qüestió. Aquest primer viatge al nord li farà obrir els ulls i li provocarà un repte personal: instal·lar 25 càmeres, que facin una foto cada hora durant 3 anys, amb la finalitat d?explicar, d?una manera espectacular, com el canvi climàtic està afectant algunes de les geleres més antigues del Planeta.\n?Perseguint el gel? (?Chasing ice?) és la història de la missió d'un home per canviar el rumb de la història mitjançant la recopilació d'evidències innegables que el nostre planeta està canviant. Pocs mesos després d?un primer viatge a Islàndia, Balog concebrà l'expedició més audaç de la seva vida: l'Extreme Ice Survey. Amb el suport d?una banda de joves aventurers, Balog comença a repartir una sèrie de càmeres fotogràfiques arreu de l?Àrtic per, mitjançant la tècnica del time lapse capturar un registre regular dels canvis de les glaceres durant uns quants anys.\nA mesura que el debat agafa força i, fins i tot, polaritza societats com la nord-americana, i la intensitat dels desastres naturals és cada cop més elevada, Balog es troba al límit de les seves forces. Lluitant contra la tecnologia --no provada en condicions sota zero-? Balog necessitarà anys per veure els fruits del seu treball. Finalment, els seus vídeos espectaculars comprimiran anys en qüestió de segons, i mostraran en moviment antigues geleres que estan desapareixent a un ritme extremadament veloç.\nEn definitiva, aquest documental és el retrat d?un home, d?un fotògraf, que vol donar l?evidència, i també l?esperança, que vivim en un planeta sobrealimentat de diòxid de carboni.\ntramès: 11.01.2017, 22:15\nFile Name : Sense ficció - Priorat - David Fernández de Castro - 2016 [RIP TDT TV3 Català per a rucatala.org] Per Teucre.avi\nSENSE FICCIÓ - PRIORAT\nDirecció David Fernández de Castro\n- Premi Vi Català, creat per l?Incavi, Most, Festival Internacional de Cinema del Vi i el Cava, 2016.\n- IDFA, Festival Internacional de Documentals d?Amsterdam.\nEl documental és l?èpica història dels que ja són popularment coneguts com els ?Cinc Magnífics? -René Barbier, Daphne Glorian-Solomon, Álvaro Palacios, Josep Lluís Pérez i Carles Pastrana, que, a principis dels anys vuitanta, van revolucionar el vi català-, i també de la gent de la comarca vitivinícola al sud de Catalunya que avui dia compta amb més de cent cellers i amb vins que són referència obligada en les cartes dels restaurants més exclusius.\nNo obstant això, fa tot just trenta anys, el Priorat tenia tan sols quatre cellers que embotellaven vi i es produïa, majoritàriament, vi a granel. Nou segles de tradició vinícola estaven a punt d?extingir-se i era una de les comarques més deprimides de Catalunya.\nCom ha estat possible una transformació tan radical? La transformació es va fer amb l?arribada, a finals dels setanta, d?un petit grup de joves somiadors. El seu talent i perseverança, combinats amb l?ofici dels vilatans en l?art de fer vi, van aconseguir transformar una regió en declivi en un cas d?èxit.\nFile Name : Sense ficció - Obecanje. La promesa - Zeljko Mirkovic - 2016 [RIP TDT TV3 Català & French per a rucatala.org] Per Teucre.avi\nSENSE FICCIÓ - OBECANJE. LA PROMESA\nDirecció Zeljko Mirkovic\nRogljevo és un poble remot al nord de Sèrbia que antigament havia produït vins molt coneguts i ben valorats. De sobte, succeeix un fet inesperat. Una família francesa s?ha traslladat en un lloc pobre i abandonat pels joves, moguts per la convicció que han trobat una de les terres vinateres més bones d?Europa per al cultiu de la vinya i l?elaboració de vi. Però al poble només hi troben persones grans, desconfiades i amb vells hàbits, i la seva presència desperta tant esperances com reticències entre els habitants de Rogljevo i aviat el xoc de cultures i de maneres de fer posen en perill l?objectiu comú de francesos i serbis de revifar la tradició vinícola d?aquest petit racó de Sèrbia. Podrà aquesta parella apassionada dels vins acomplir el seu desig i la seva promesa? Podrà Rogljevo viure de nou del seu vi?\ntramès: 11.01.2017, 22:16\nFile Name : Sense ficció - Els espies no són el que eren - Montserrat Besses - 2016 [RIP TDT TV3 Català per a rucatala.org] Per Teucre.avi\nSense ficció estrena dues produccions centrades en un dels temes més transcendentals que té la nostra societat damunt de la taula en aquests moments: la seguretat. D'una banda, ?Els espies no són el que eren?i a continuació, s'emet ?El bon americà?\nSENSE FICCIÓ - ELS ESPIES NO SÓN EL QUE EREN\nDirecció Montserrat Besses\nCada vegada que hi ha un atemptat jihadista sentim parlar dels Serveis d?Intel·ligència. Però se saben poques coses d?aquests Serveis, del seu funcionament, del seu paper, del que fan, de què poden fer i de què no poden fer. Arran dels atemptats s?obren debats sobre la cooperació entre els Serveis de diferents països. Fins i tot s?arriba a dir que caldria una CIA europea, sense saber si aquest seria el model de referència o si seria simplement irrealitzable.\nEl documental s?endinsa en aquest món dels Serveis d?Intel·ligència de la mà d?exdirectius i de personalitats vinculades a aquest món així com d?especialistes de diferents països, fent una anàlisi d?aquest cicle infernal que va començar ara fa dos anys. I també detalla, a partir de les investigacions fetes a França i Bèlgica i dels informes de la Comissió d?Investigació parlamentària francesa, els itineraris que van seguir els jihadistes per preparar els diferents atemptats en aquests països. És així com es fan evidents els ?forats a la raqueta?, que es com anomenen els francesos els punts febles dels sistemes de seguretat i d?intel·ligència. Forats pels quals entren en acció els autors dels atemptats.\nEl relat dels fets és paral·lel a les reflexions dels especialistes sobre com funcionen els Serveis d?Intel·ligència i com haurien de funcionar, sobre quin és el seu present i quin ha de ser el seu futur. I la primera missió d'aquests Serveis és: anticipar les amenaces. Treballar, entre altres coses, per impedir que atemptats com els recents no tornin a passar.\nQuè fa que, malgrat poders especials i eines d?investigació particulars, els atemptats puguin tenir èxit? Els Serveis d?Intel·ligència no van ser concebuts per a aquest tipus de risc. L?adaptació al jihadisme és difícil, lenta i costosa. S?han hagut de revisar mètodes de treball, protocols i organització. I, sobretot, augmentar la coordinació al si de cada país entre tots els que fan intel·ligència d?una o altra manera.\nLa intel·ligència a Espanya, per exemple, és competència del CNI, el Centre Nacional d?Intel·ligència. Però els Serveis d?Informació dels cossos de seguretat, sigui Policia Nacional, Guàrdia Civil o Mossos d?Esquadra, també fan un cert tipus d?intel·ligència necessària per a la seva feina. La coordinació entre tots els que maneguen aquests temes ha esdevingut essencial a tot el continent per aconseguir una eficàcia real.\nEls Serveis d?Intel·ligència, però, són molt gelosos de la seva sobirania i de la informació que tenen. ?Compartir informació? és una expressió que aprenen a força de traumatismes i obligats per les circumstàncies. Només compartint bases de dades i experiències, poden afrontar aquest nou tipus de risc que afecta ara la població civil. La cooperació es complica encara més si es té en compte que cada país té les tasques d?intel·ligència organitzades a la seva manera, amb nombre de Serveis diferents, amb poders i atribucions diferents, amb legislacions i controls parlamentaris diferents.\nFugint d?estereotips, ?Els espies no són el que eren? aborda un tema complicat però essencial en la mesura que afecta la seguretat de tots plegats.\ntramès: 12.01.2017, 22:11\nFile Name : Sense ficció - El bon americà - Friedrich Moser - 2015 [RIP TDT TV3 Català & English per a rucatala.org] Per Teucre.avi\nSENSE FICCIÓ - EL BON AMERICÀ (A Good American)\nDirecció Friedrich Moser\nEn Bill Binney és un criptògraf que treballava per l?Agència de Seguretat Nacional (NSA) des del 1997 com a director tècnic i analista de dades. Va ser el creador de Thin Thread, un sofisticat programa de recopilació de dades capaç d?aportar pistes sobre activitats terroristes. La clau de Thin Thread era que, a diferència del sistema utilitzat pel govern nord-americà, integrava mesures de seguretat que evitaven els mètodes massius i indiscriminats de vigilància, denunciats anys més tard per Edward Snowden. Per què es va suprimir aquest programa? Qui hi havia darrere?\nEl final de la Guerra Freda va canviar el tauler de joc: el gran enemic dels Estats Units passava a ser el terrorisme internacional. Amb l?auge de les noves tecnologies, l?obsessió dels serveis secrets era la recopilació de dades per tal de detectar i controlar les activitats de possibles terroristes, dins i fora les seves fronteres. El programa Thin Thread era capaç d?interceptar qualsevol senyal electrònic, filtrar-lo per objectius i oferir-ne els resultats sense envair la privacitat dels ciutadans. Aparentment el sistema era perfecte, però tenia un problema: era massa barat. Interessos particulars de persones del govern i càrrecs directius de la NSA van afavorir els serveis d?una empresa privada que es vanagloriava de tenir un programa capaç de recopilar moltes més dades.\nTres setmanes més tard tenien lloc els atemptats al World Trade Center de Nova York. A partir d?aleshores les agències d?intel·ligència de desenes de països modifiquen el focus d?actuació i passen de vigilar els enemics militars a vigilar els seus ciutadans en nom de ?la seguretat?.\nLa història de Bill Binney va més enllà de l?11-S i d?allò que l?hauria pogut evitar. Els recents atemptats terroristes en ciutats europees posen de relleu la perillositat de la vigilància massiva. No només suposa un abús contra el dret a la llibertat en democràcia, sinó que l?acumulació innecessària de dades ha convertit els serveis d?intel·ligència en lents i inefectius davant les amenaces a temps real. Tot plegat emboirat pel secretisme d?uns organismes que permeten i alimenten un sistema de blanqueig de capitals per a determinades empreses amb bones relacions polítiques.\n?El bon americà? (?A good american?) és, en primer lloc, una pel·lícula sobre la moral. Ens parla de la seguretat invisible als ulls del ciutadà. Però què passa si aquest aparell comet errors per motius econòmics? Quin preu hem de pagar pel nostre dret com a ciutadans a ser protegits? En quin moment decidim reduir la nostra llibertat per sentir-nos més segurs?\nCPH:DOX ? Dinamarca, 2015\nDOC NYC ? Estats Units, 2015\nPalm Springs IFF (Millor pel·lícula) ? Països Baixos, 2015\nIFF Rotterdam ? Països Baixos, 2015\nFestival Millenium Bruxelles ? Bèlgica, 2015\ntramès: 20.01.2017, 16:30\nFile Name : Sense ficció - La Casa Blanca. La història portes endins - Peter Schnall - 2016 [RIP TDT TV3 Català & English per a rucatala.org] Per Teucre.avi\nSENSE FICCIÓ - LA CASA BLANCA. LA HISTÒRIA PORTES ENDINS\nUna producció de Partisan Pictures per a la PBS. 2016\nLa Casa Blanca. Probablement l?edifici més famós del món, un símbol de la democràcia, la història nacional compartida i la llar de la persona més poderosa del planeta. El lloc on el president traça el curs del país i on la primera família nord-americana és el centre d?atenció. És la llar, l?oficina i un museu. És un búnquer en temps de guerra, el teló de fons de les accions de comandament o de les visites d?estat i el cor del cos polític nord-americà.\nL?edifici ha de menester una plantilla de més de cent persones per fer-ne el manteniment, i la seva col·lecció d?antiguitats i pintures la converteix en un aparador per a l?art i el disseny. ?La Casa Blanca: la història portes endins? (?Inside the White House?) és un recorregut de dues hores per conèixer els qui s?encarreguen que tot funcioni sense problemes, donant suport al president i protegint la privacitat de la primera família.\nA través dels records de treballadors, historiadors i periodistes que la coneixen bé, veurem quina ha estat l?evolució de l?il·lustre edifici al llarg de dos-cents anys, canviant amb els corrents de la història i amb els gustos dels seus ocupants. En l?epicentre de la política global, al cor de la capital del país, la història de la Casa Blanca simbolitza la història dels Estats Units.\nLa Casa Blanca no és només el centre del poder executiu dels Estats Units. També és la residència oficial del president del país i la seva família. Les parets d'aquest edifici singular projectat per George Washington són testimonis de multitud d'històries i anècdotes des de l'any en què va ser inaugurada, el 1800. Ha patit un incendi, ha resistit conflictes armats i ha sofert ampliacions i una profunda remodelació. Els presidents que hi han viscut i les seves famílies han aportat el seu toc personal a l'edifici més emblemàtic dels Estats Units.\nMés informació Blog SF\ntramès: 27.01.2017, 17:58\nFile Name : Sense ficció - Mediació - Josep Rovira - 2017 [RIP TDT TV3 Català per a rucatala.org] Per Teucre.avi\nSENSE FICCIÓ - MEDIACIÓ\nQuè és exactament la mediació i com es fa? Qui participa en una mediació entre les parts enfrontades? Quin acostuma a ser el resultat? Aquests són alguns dels interrogants que respon el documental "Mediació", la singularitat del qual consisteix en què els rodatges no són simulacions, sinó que assisteix en directe a la dinàmica de les reunions que han tingut lloc dins de les sales de mediació. Aquest és un fet insòlit, tenint en compte que les mediacions es regeixen pel principi de confidencialitat i que fins ara mai no s?havien ofert imatges reals dels processos, que sovint van des de les baralles inicials fins a la solució final pactada.\nDes del cas de dues veïnes d'una escala de la població de Salt, al Gironès, que han portat la seva convivència al límit --creuant-se diverses denúncies difícils de tramitar perquè no es tracta de fets tipificats com a delictius-, fins a una mediació penal als Jutjats de Sabadell ordenada per un jutge per un cas de violència masclista, passant per una parella que acudeix als professionals de Khimera, gabinet especialitzat en mediació, per mirar de donar solució a un problema no resolt en el moment del divorci sobre la custòdia dels fills. En tots els casos, la tècnica aplicada és la mateixa: aconseguir que les parts trobin una solució que sigui la seva i la millor per a ells, sense imposar cap solució aliena per màgica que sembli als ulls del mediador.\n"Mediació" ofereix també una visió més creativa de la mediació, gràcies als rodatges fets al Teatre Lliure de l'obra "En veu baixa", l'escenificació descarnada d'una mediació entre un exterrorista de l'IRA i el fill d'una víctima seva. L'obra, que es va estrenar el 2016 a l'Espai Lliure de Montjuïc amb direcció de Ferran Madico, va rebre els premis Writers Guild Award al millor text teatral, el Fringe First Award i l'Stage Award al el Festival d'Edimburg del 2013.\nFile Name : Sense ficció - La noia que no es volia morir - Steen Jensen - 2012 [RIP TDT TV3 Català & English per a rucatala.org] Per Teucre.avi\nSENSE FICCIÓ - "LA NOIA QUE NO ES VOLIA MORIR (Pigen der ikke ville dø)\nProducció de la DR, la televisió pública danesa\nDirecció per Steen Jensen\n"La noia que no es volia morir" (Pigen der ikke ville dø) és la sensacional història de Carina Melchior, una noia danesa de 19 anys que es va estavellar amb el cotxe dels pares, i tant ells com els metges estaven convençuts que no sobreviuria. Però Corina enganya les prediccions mèdiques i es desperta de sobte en un llit d'hospital després que la seva família ja hagi acceptat la donació dels seus òrgans.\nEl documental segueix el seu cas des d?aquell moment i acompanya la Carina en la rehabilitació intensiva al Hammel Neurocenter, lluitant per recuperar la vida i l'ús de les extremitats. I, un cop més, la Carina sorprèn tothom.\nEstem davant d'un destacable treball periodístic de la DR, la televisió pública danesa, que analitza a fons les avaluacions i tractaments mèdics i la difícil opció crítica a què s'enfronta una família que ha de decidir sobre la vida de la seva filla. Però, sobretot, és la sorprenent història d'una noia que va desafiar tots els pronòstics i que va sobreviure.\nQuan "La noia que no es volia morir" es va estrenar a la DR1, va ser vist per 1.411.000 espectadors (58% de quota de pantalla), i es va convertir en el documental més vist a la televisió danesa des de 1995. El pic màxim d'audiència va arribar a 1.700.000 espectadors (quota del 66%).\ntramès: 02.02.2017, 18:46\nFile Name : Sense ficció - Santuaris de l'antifranquisme - Llúcia Oliva - 2015 [RIP TDT TV3 Català per a rucatala.org] Per Teucre.avi\nSENSE FICCIÓ - SANTUARIS DE L'ANTIFRANQUISME\nUn documental de la Fundació Periodisme Plural, 2015\n?Santuaris de l?antifranquisme? recupera per a la memòria col·lectiva un capítol de la història de Catalunya: la història de les monges i els capellans que van contribuir decisivament a fer que l?oposició al franquisme es pogués organitzar, d?una banda, i dels que van lluitar directament contra la dictadura, sobretot, des de les organitzacions comunistes, de l?altra.\nLa investigació, que compta amb el testimoni d?alguns dels principals protagonistes, com és el cas del desaparegut mossèn Lluís Hernández, exalcalde de Santa Coloma, a qui va fer la darrera entrevista. Aquests religiosos van obrir les portes de les seves parròquies, convents i monestirs per donar refugi a persones perseguides per la policia franquista; van permetre que els partits i sindicats prohibits per la dictadura es reunissin clandestinament, i també van emparar artistes i intel·lectuals proscrits per defensar la cultura catalana.\nHi va haver sacerdots que van sortir al carrer desafiant a la dictadura, com la famosa manifestació de capellans de 1966 de la qual el documental presenta fotografies i documents inèdits. En una època en que a Espanya no hi havia ni drets humans ni civils, aquests religiosos van aprofitar els privilegis que tenia l?església catòlica i els van posar al servei de tots aquells que se la jugaven per la llibertat i la democràcia.\ntramès: 02.02.2017, 18:47\nFile Name : Sense ficció - Quilapayún, más allá de la canción - Jorge Leiva Castro - 2015 [RIP TDT TV3 per a rucatala.org] Per Teucre.avi\nSENSE FICCIÓ - QUILAPAYÚN, MÁS ALLÁ DE LA CANCIÓN\nUna producció de Palenque Producciones, 2015\nVestits amb rigorosos ponxos negres, les solemnes siluetes dels músics de Quilapayún formen part del poderós moviment musical en el Xile dels anys seixanta. Milers de persones cantaven les seves cançons, amb el puny alçat, convençudes d?un canvi inevitable i urgent a l?Amèrica Llatina. Amb figures com Víctor Jara en el seu origen o Violeta Parra en la inspiració, les seves imponents veus van recórrer el continent, en un procés social sense precedents.\nQuan el president xilè Salvador Allende els va enviar a Europa a expandir la bonança xilena, damunt d?un escenari, a París, l?11 de setembre de 1973, van saber que ja no podrien tornar al seu país. Amb tot, dècades d?exili, tragèdies i la gran desfeta d?un gran somni no van ser prou adversitat per acabar amb el seu cant. En cinquanta anys, Quilapayún no ha deixat mai de cantar; han editat més de trenta discos, hi han afegit els seus fills i avui aquests onze músics que viuen entre Xile i França segueixen en escena. No ho fan per nostàlgia. Igual com pensen els seus seguidors, ells també creuen que el món ha canviat, però que la revolució no ha acabat.\nEl documental ?Quilapayún, más allá de la canción?, filmat a França, l?Argentina i Xile, revisa la història d?un dels conjunts més important de l?Amèrica Llatina i mostra les vides actuals dels músics. Un relat coral amb material d?arxiu inèdit en forma de ?road movie? que es desplaça en el temps al llarg mig segle. No només en el temps dels seus protagonistes, sinó en el de tota una generació que segueix somiant amb un altre món i que, malgrat el seu desencís, ha reinventat les seves conviccions. En definitiva, un prisma per mirar el món actual i preguntar-se si les lluites segueixen sent les mateixes avui que fa cinquanta anys. I que deixa la resposta sobre la vigència d?aquelles cançons i dels seus somnis actuals en la passió dels seus seguidors.\ntramès: 10.02.2017, 15:34\nFile Name : Sense ficció - No puc tornar a casa - Josep Morell - 2016 [RIP TDT TV3 Català per a rucatala.org] Per Teucre.avi\nSENSE FICCIÓ - NO PUC TORNAR A CASA\nDirecció Josep Morell\nUna producció de Televisió de Catalunya amb la col·laboració d?Ottokar.\n?No puc tornar a casa? és el viatge de les persones que busquen refugi polític a Espanya. I és alhora el retrat de la situació d?indefensió a què es veuen abocades, en molts casos, per la política restrictiva del govern espanyol cap als refugiats polítics. El documental indaga per què l?estat espanyol, un territori de la frontera sud d?Europa, se situa a la cua de la Unió Europea (UE) pel que fa a la concessió de papers als sol·licitants d?asil. Quatre històries diferents il·lustren aquesta realitat: el sirià Joan Babeli, el malinès Ali, el sirià Ahmad i el saharià Yarhah.\nJoan Babeli és funcionari de la Generalitat i viu a Catalunya des de l?any 1980. L?octubre de l?any passat, el seu germà Riad va fugir de la ciutat siriana d?Alep i el Joan va anar-lo a buscar a Àustria per portar-lo a Artés (el Bages). Després de viure-hi dos mesos, i davant de la impossibilitat de legalitzar la seva situació, el va portar a Alemanya. Allà, el Riad ja ha obtingut els papers i ha començat una nova vida.\nL?Ali Berthe viu des de fa tres anys a Santa Perpètua de Mogoda (el Vallès Occidental), en un centre d?acollida. Va fugir del seu país després de la mort del seu pare i del seu germà en el conflicte que afecta el nord del país. L?Ali està reconstruint la seva vida entre nosaltres, però cada sis mesos ha de renovar els papers de sol·licitant d?asil polític, sempre amb la incertesa que això representa.\nQuatre històries amb un nexe d?unió: cap d?ells no pot tornar a casa seva. Les dades parlen per si mateixes, l?ACNUR (Agència de l?ONU per als Refugiats) ha alertat que la xifra de persones desplaçades al món a causa de conflictes bèl·lics s?acosta als 60 milions i que hi ha prop de 5 milions de sirians -una quarta part de la població- que han marxat del seu país per la situació de guerra. Mentrestant, les fronteres de la UE continuen tancades.\nFile Name : Sense ficció - Dresden refuge - Xuban Intxausti - 2016 [RIP TDT TV3 Català per a rucatala.org] Per Teucre.avi\nSENSE FICCIÓ - DRESDEN REFUGE\nL?any 2015 Alemanya va ser l?únic país europeu que va exercir una política de portes obertes als refugiats que arribaven massivament fugint de països en guerra. Com a resultat, en un any Alemanya va acollir un milió de persones. El documental mostra l?impacte d?aquest fenomen a Dresden, una ciutat situada al focus mediàtic pel fet de ser el bressol i l?escenari de les manifestacions de PEGIDA (Patriotes contra la Islamització d?Occident), una organització obertament hostil amb els refugiats.\n?Refugi Dresden? mostra una ciutat dividida, amb una història molt convulsa, que influeix en la manera de posicionar-se davant l?arribada dels refugiats. Per a uns, el passat i les experiències pròpies els donen motius per involucrar-se en accions d?acollida, mentre que d?altres hi troben justificacions per rebutjar l?estranger. Nora Lang, supervivent del bombardeig durant la II Guerra Mundial que va reduir Dresden a cendres la nit del 13 de febrer del 1945, s?identifica amb les persones que han patit l?horror, que ho han perdut tot i sap que necessiten ajuda. D?altres, però, reaccionen amb por, hostilitat o violència davant l?arribada dels refugiats.\nPartint de les dades actuals, ?Refugi Dresden? mostra que l?acollida de refugiats a Alemanya és una constant des del final de la II Guerra Mundial i que el desemparament viscut per les persones desplaçades és el mateix en totes les guerres.\ntramès: 03.03.2017, 16:26\nSense ficció - La fi d'ETA - Justin Webster - 2016 [WEB TV3 per a rucatala.org] Per Teucre.mp4\nNom complet : Sense ficció - La fi d'ETA - Justin Webster - 2016 [WEB TV3 per a rucatala.org] Per Teucre.mp4\nData de codificació : UTC 2017-02-20 01:00:47\nData d'etiquetatge : UTC 2017-02-20 01:00:47\nData de codificació : UTC 2017-02-20 01:00:49\nData d'etiquetatge : UTC 2017-02-20 01:00:49\nTaxa de bits màxima : 383 kb/s\nMida pista : 71,1 MiB (4%)\nSENSE FICCIÓ - LA FI D'ETA\nDirigit per Justin Webster\n?La fi d?ETA? reconstrueix una dècada de converses que va culminar amb l?anunci d?ETA el 20 d?octubre del 2011 que cessava definitivament la seva activitat armada. El documental descobreix les trobades secretes a Espanya, Noruega i Suïssa, la intervenció del Centre Henry Dunant i els intents per fer fracassar les negociacions.\nJustin Webster, autor de "Garzón, judici al jutge" (2011) i "Demà moriré" (2013), ?Gabo, la creació de Gabriel García Márquez? (2016), dirigeix el documental. En el guió, hi han treballat els periodistes José María Izquierdo i Luis R. Aizpeolea. És una producció de Quality Media i JWProductions, en coproducció amb Prisa Video, RTV Castilla la Mancha, IB3, RTPA, Baleuko Producciones, la participació d'ETB, Canal Sur, IB3 i amb la col·laboració de Televisió de Catalunya, el Govern Basc i el diari ?El País?. ?La fi d'ETA? va participar en la secció Zinemira de l?última edició del Festival de Cine de Sant Sebastià i es va estrenar als cinemes el 3 de febrer d?aquest any.\n?La fi d?ETA? comença al ?caserío? Txillarre, d?Elgoibar (Guipúscoa). En un entorn de muntanyes amb boscos de faigs i roures, al voltant d?una taula, el ?caserío? va ser el lloc de trobada de les conversacions entre el llavors president del Partit Socialista d'Euskadi, Jesús Eguiguren, i el líder de Batasuna, Arnaldo Otegi. Des del 2000 fins al 2004, tots dos polítics van mantenir un diàleg fruit de la seva iniciativa personal i al marge dels partits polítics que representaven. En aquella època, l?activitat d?ETA era molt forta: 25 morts només durant l?any 2000.\nEl panorama canvia significativament quan José Luis Rodríguez Zapatero guanya les eleccions generals el març del 2004. Les reunions de Txillarre, fins llavors merament exploratòries, esdevenen alguna cosa més. Sota la direcció de qui després seria ministre de l?Interior i vicepresident del Govern, Alfredo Pérez Rubalcaba, s?oficialitzen els contactes amb l?aprovació de tots els grups parlamentaris i amb l?única oposició del Partit Popular que ja dirigia Mariano Rajoy.\nLa pel·lícula detalla les trobades secretes a Suïssa i Noruega entre Jesús Eguiguren i l?etarra Josu Ternera, perseguit per la justícia, que van ser possibles gràcies a la mediació del Centre Henry Dunant, especialista en resolució de conflictes, amb seu a Ginebra, i del govern noruec.\nTambé es relaten les diferents fases, favorables i negatives, que es van alternar al llarg de les converses, amb més viatges a Suïssa i Noruega, i que van comptar amb la presència d?altres representants del govern i d?ETA, així com d?Arnaldo Otegi en representació de l?esquerra abertzale. La pel·lícula destaca també la mediació protagonitzada pel PNB, personalitzada en Josu Jon Imaz i Iñigo Urkullu.\nPerò la incorporació a les negociacions de Francisco Javier López Peña, Thierry, representant del sector més dur d?ETA, arruïna tot el que fins llavors s?havia avançat.\nL?atemptat de la T-4 a Barajas, el desembre del 2006, obliga a un replantejament del procés. Les negociacions es tornen a trencar, fins que el govern accepta reiniciar-les a Ginebra, com a conseqüència de les peticions expresses de personalitats estrangeres, sobretot de Toni Blair.\nPerò el govern de Zapatero decideix, sota la direcció del ministre de l?Interior, Alfredo Pérez Rubalcaba, incrementar encara més l?actuació de les forces de seguretat contra ETA, que mai havia abandonat. En poc temps cauen les cúpules directives de la banda. En paral·lel, les assemblees de les formacions abertzales van retirant el seu suport a les accions militars d?ETA, fins a concloure amb un comunicat en què crida a la direcció etarra a abandonar les armes.\nFinalment, la declaració al Palau d?Aiete, a Sant Sebastià, d?un grup de reconeguts polítics mundials, com Kofi Annan, Gerry Adams o Bernie Ahern, exprimer ministre d?Irlanda, es converteix en el preludi del comunicat definitiu d?ETA de l?octubre del 2011.\n"La fi d?ETA" aporta el testimoni de moltes persones que van participar directament en les negociacions. Els testimonis directes dels protagonistes del procés, Alfredo Pérez Rubalcaba, Jesús Eguiguren i Arnaldo Otegi, recollits en tres extenses entrevistes inèdites, vertebren la narració dels fets.\nA més, també s?entrevista l?actual lehendakari, Iñigo Urkullu, comandaments de la Policia Nacional i de la Guàrdia Civil, importants personalitats espanyoles, des de l?exministre d?Interior dels governs de José María Aznar, Jaime Mayor Oreja, al jutge Baltasar Garzón, i estrangeres, com els mediadors Brian Currin, Gerry Kelly o Martin Griffiths, que també van ser testimonis d?aquestes converses.\nAl documental també apareixen exmembres i ex-presos d?ETA i la veu de les víctimes, també molt presents en la narració. Alguns coincideixen que el País Basc haurà de travessar moltes dificultats, però que al final arribarà la solució definitiva que posi punt final a tant dolor.\nFICCI, Festival Internacional de Cine de Cartagena de Indias, Colòmbia (de l?1 al 6 de març, 2017)\nFestival du Cinéma Espagnol de Nantes, França (del 22 de març al 2 d?abril, 2017)\nHem va fallar la captura de la TV i és una captura de TVC a la carta...\ntramès: 03.03.2017, 16:27\nSense ficció - Els condemnats - Nick Read i Mark Franchetti - 2013 [WEB TV3 Català per a rucatala.org] Per Teucre.mp4\nNom complet : Sense ficció - Els condemnats - Nick Read i Mark Franchetti - 2013 [WEB TV3 Català per a rucatala.org] Per Teucre.mp4\nMida de l'arxiu : 1,36 GiB\nData de codificació : UTC 2017-02-24 23:19:04\nData d'etiquetatge : UTC 2017-02-24 23:19:04\nMida pista : 1,31 GiB (96%)\nData de codificació : UTC 2017-02-24 23:19:05\nData d'etiquetatge : UTC 2017-02-24 23:19:05\nDuració original : 1 h 15 min\nMida pista : 50,4 MiB (4%)\nMida pista original : 50,4 MiB (4%)\nSENSE FICCIÓ - ELS CONDEMNATS (The condemned)\nAmb un accés sense precedents, ?Els condemnats? (The condemned) s?endinsa en una de les institucions més impenetrables i remotes de Rússia: Colònia Penal 56, una presó de màxima seguretat exclusiva per a assassins. Aquest és el destí per a alguns dels criminals més perillosos de Rússia. Hi estan confinats 260 homes que han matat en total gairebé 800 persones.\nPer primera vegada, un equip de rodatge aconsegueix l?accés per gravar en aquest centre penitenciari, situat al nord dels Urals, a 615 quilòmetres de Iekaterimburg, a l?aldea Lozvinski. Alguns reclusos havien estat al corredor de la mort, fins que el 1997 es va abolir la pena capital a Rússia. Actualment estan dividits en dos grups, els que tenen reduïda la pena de mort a 25 anys (els primers seran alliberats el 2017) i els que compliran cadena perpètua.\nEl documental ofereix una visió única i sorprenent d?unes ments inescrutables en un entorn claustrofòbic i hostil. Els presos parlen dels seus crims, la vida i la mort, la redempció, la llibertat, les famílies, la bogeria i l'esperança. La pel·lícula segueix els seus dies interminables al llarg de diversos mesos per revelar el que passa quan un home està tancat en una cel·la diminuta, durant 23 hores, dia rere dia, per a tota la vida.


Vols barats de Màlaga a Cali des de 959 € a Iberia\nVols barats Colòmbia Cali Màlaga-Cali\nVols barats de Màlaga a Cali (CLO) de Màlaga a Cali Màlaga-Cali, Colòmbia\nVols barats Màlaga-Pereira\nConsulta l’oferta de vols de Màlaga a Cali i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Màlaga a Cali.\nEls preus mostrats corresponen a cerques de vols a de Màlaga a Cali fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Ampolles alumini personalitzades - Ampolles metàl·liques personalitzades | Camaloon\nAmpolles d'alumini personalitzades\nUna manera especial de promocionar la teva marca. Imprimeix en ampolles metàl·liques el teu disseny o logo\nImprimeix en ampolles d'alumini i guanya't la confiança dels teus clients, ja sigui emprant-les com a regal promocional o per a vendre-les\nLes ampolles d'alumini són pràctiques, lleugeres i ideals per a imprimir el teu logo o dissenys. Tant si les vols emprar com a regal promocional per a les teves campanyes o per a fer atractius articles que posaràs a la venda, i imprimir ampolles personalitzades amb Camaloon és molt senzill. Com pots fer-ho?\nSelecciona el model: vols imprimir el teu disseny en ampolles de metall, de vidre o de plàstic? Amb una idea prèvia d'allò que necessites, l'elecció del model s'ajustarà més a les teves necessitats. Estàs planificant la promoció d'un esdeveniment esportiu? Llavors, les Ampolles esportives personalitzades són les més idònies. O el que vols és oferir als teus empleats ampolles d'aigua amb el logo de la teva empresa com a regal de benvinguda?\nUna vegada hagis escollit el teu model, pots emprar la nostra eina de disseny online per afegir el teu logo, disseny, crear nous textos, etc.\nTot llest? Doncs llavors selecciona el número d'ampolles d'alumini que vols personalitzar i afegeix-les al teu cistell. Ja pots completar la teva comanda, o dissenyar més articles.\nImprimeix en ampolles metàl·liques i dissenya un pack promocional perfecte\nA més de les ampolles en acer inoxidable, també pots imprimir en molts més articles. I així podràs crear un pack complet per als teus clients. Per exemple, podràs crear tasses personalitzades amb el mateix disseny que empris per a les ampolles d'alumini a través de la nostra eina de disseny online i ajusta'l a l'àrea d'impressió que t'indiquem. En poc temps podràs crear una col·lecció completa d'articles promocionals i publicitaris. Confia en Camaloon per a un servei d'impressió i lliurament fiables.


Un envàs de vidre que no veuen. – Tot ve d'udol\n17 gener 201325 Març 2013\tUn envàs de vidre que no veuen.\tPer Biel Coramet.\nMare meva amb quina devoció preparen les festes de Sant Antoni a Artà! Avui, joves i grans són a cercar llenya per als foguerons. Els més petits aprofiten i fugen escapats amb les bicicletes per a carreranys de macs i pedres, clots, pols i arena. Cap a la mar. Sembla que les calmes de gener estiren els nins cap a la costa. N’hi ha dos que es desvien cap a un racó secret que tenen. Baixen per una encletxa costeruda fins arran d’arena i es posen a tirar pedres planes a la mar en calma per a fer-les botar una, dues, tres i fins a quatre vegades. De sobte senten “clic”. I ho senten cada vegada que afinen en una certa direcció. Es miren estranyats ja que no divisen cap objecte que suri, ni res que sobresurti per sobre de l’aigua. El més atrevit s’endinsa uns metres per a comprovar què és allò que produeix aquest renou estrany. Només ha caminat unes passes quan comença a sentir una veu xiuxiuejant…\n– Què sents això, Joan?\n– No, jo no sent res.\nEl nin es queda immòbil perquè de cada vegada la veu és més clara; és una veu melosa, atractiva. Escolta atentament: a la fonda del poble hi romanen dos quissons abandonats; arraulits dins un armari des de fa quaranta hores. Al matí, un ratolí els rondava afamegat, però no ha gosat enfrontar-s’hi i ha fugit escapat per un foradí. La madona no s’hi acostarà. Normalment desa a fons les estances quan apareix algun client. Justament avui ha acabat la fira del poble i no es llogarà cap habitació fins vés a saber quan. Tenen les hores comptades si ningú no sent els seus gemecs…\nUn temor inexplicable s’apodera del nin i surt corrensos de dins la mar. Assegura al seu company que no ha vist res de res. Ni paraula de la veu misteriosa. Segueixen tirant pedres fins que un “crac” trenca un recipient inexistent, o un envàs de vidre que no veuen. Després d’uns segons se senten dos cans que lladren i que s’acosten nedant cap a la vorera.\nPD: celebram festes imposades que no ens van ni ens vénen. En canvi, Mallorca bull per Sant Antoni: sa Pobla, Artà, Mancor, …, i tan sols és una festa local. Facem que SANT ANTONI sigui la festa de tots i, evidentment, NO LABORAL!\nLa imatge és d’aquí.\nComparteixTwitterFacebookGoogleT'agrada:M'agrada S'està carregant...\nPublicat a FiccióEtiquetat Artà, Calmes de gener, Cans, Costa, Mar, Pedres planes, Quissons, Sant AntoniPer Biel Coramet2 comentaris\t2 pensaments sobre “Un envàs de vidre que no veuen.”\tcaterina ha dit:\t17 gener 2013 a les 20:17\tUna vegada més t’he de felicitar pel teu relat i per la teva forma d’escriure! I visca Sant Antoni! Veig que has canviat el disseny del teu blog 😉\nResposta\ttotvedudol ha dit:\t18 gener 2013 a les 19:26\tVisca!\n← La màquina d’escriure, a fer putes!Caixa forta AA de màxima seguretat i altres versions. →\nSubscriu-te a totvedudol\nescriu el teu email i t'avisaré quan hi hagi una nova entrada.\nEntrades recents\tArmaris. M’agraden…\nDrogat de Bach.\n12 quilos de semen tàntric.\nSent per cent\nQue quina és la meva opinió d’aquest quadre?\nSI MÉS NO M’HAN CONVENÇUT!\na les properes eleccions compraré les restes de mi…\nCategories\tBollit d'ossos\nDèries i curolles\nLa merda dels altres\nLapsus linguae-Lapsus calami\nJuliol 2017 Juny 2017 Mai 2017 Abril 2017 febrer 2017 Desembre 2016 Octubre 2016 Setembre 2016 Agost 2016 Juliol 2016 Juny 2016 Mai 2016 Abril 2016 Març 2016 febrer 2016 gener 2016 Desembre 2015 Novembre 2015 Octubre 2015 Setembre 2015 Juny 2015 Mai 2015 Setembre 2014 Juliol 2014 Juny 2014 Mai 2014 Abril 2014 Març 2014 febrer 2014 gener 2014 Desembre 2013 Novembre 2013 Octubre 2013 Setembre 2013 Agost 2013 Juliol 2013 Juny 2013 Mai 2013 Abril 2013 Març 2013 febrer 2013 gener 2013 Desembre 2012 Novembre 2012 Octubre 2012 Setembre 2012 Agost 2012 Juliol 2012 Juny 2012 Mai 2012 Abril 2012 Març 2012 febrer 2012 gener 2012 Desembre 2011 Novembre 2011 Octubre 2011 Setembre 2011 Agost 2011 Juliol 2011 Juny 2011 Mai 2011 Abril 2011 Març 2011 febrer 2011 gener 2011 Desembre 2010 Novembre 2010 Octubre 2010 Meta\tRegistra\tEntra\n1.234 maneres de fer una foto\nEstones i reflexions


La Direcció General de Cultura i Patrimoni destinarà 1 milió d'euros a ajudes a editorials i llibreries | llibresvalencians.com\nLa quantia individualitzada de la subvenció per persona beneficiària serà de 3.000 euros\nLa Generalitat Valenciana ha anunciat l'aprovació d'un decret que regula "la concessió directa d'ajudes urgents al nostre sector del llibre", com ha explicat en un comunicat la Direcció General de Cultura i Patrimoni. La dotació total econòmica d'aquesta mesura, elaborada "amb el contacte estret i continu" amb les associacions representatives del món editorial i llibreter serà d'1.000.000 d'euros. Com indiquen els responsables de la institució "atén la necessitat de donar una solució urgent a l'excepcional situació d'aquest àmbit".\nEn concret, la mesura està especialment destinada a editorials i llibreries, que s'han vist afectats per un decreixement de la seua activitat econòmica i, obligats a realitzar unes despeses extraordinàries per a poder continuar o reiniciar la seua activitat complint amb els requisits exigits per la normativa vigent, amb l'adopció de mesures de protecció, distanciament i higiene per a garantir la seguretat d'empleats, comerciants i clients.\nPer això, l'actual decret considera "subvencionables, a més de les despeses corrents en què hagueren incorregut a conseqüència de mantenir en funcionament l'activitat, les despeses realitzades en productes i serveis de mesures de protecció, prevenció i higiene necessàries per a garantir la seguretat del personal, així com les despeses necessàries per a la posada en marxa de serveis logístics de proximitat", com és el repartiment a domicili o l'impuls de la digitalització de l'activitat i la implantació i accés a plataformes de venda en línia. La quantia individualitzada de la subvenció per persona beneficiària serà de 3.000 euros i s'atorgarà ordre de sol·licitud fins a esgotar el crèdit disponible.\nEn el cas de produir-se un romanent, la quantia que reste fins a arribar a l'import global màxim d'1.000.000 d'euros es repartirà, igualment, per ordre de sol·licitud fins a exhaurir el crèdit. L'import individualitzat en aquest segon repartiment serà el de les despeses que s'hagueren suportat durant el període del 14 de març fins al 31 d'agost de 2020, i suposaran fins a un màxim de 3.000 euros per beneficiari. Com han explicat els responsables de Cultura i Patrimoni, entre aquestes despeses s'inclouran "els relatius a lloguers, hipoteques, assegurances, subministraments, o despeses corrents, entre altres". L'import màxim a atorgar per beneficiari, no podrà excedir de 6.000 euros. L'objectiu de la institució és publicar les bases del projecte a la fi del mes d'agost "amb el propòsit que el període vacacional no impedisca als interessats poder accedir a aquesta ajuda".


Mar de plàstic: fotografia subaquàtica per alertar de la contaminació del Mediterrani | NacióDigital\nper NacióDigital , 6 de setembre de 2020 a les 16:45 |\nUna de les fotografies de Mar de plàstic | Enric Gener\nFotografies sota l'aigua de Menorca per alertar de les conseqüències de la sobrepesca i la contaminació al Mediterrani. Aquest és l'objectiu de Mar de plàstic, un projecte del fotògraf menorquí Enric Gener, emmarcat en el treball de llarg recorregut 277, de fotografia subaquàtica.\nEl missatge de Gener és tant clar com contundent: en pocs anys hi haurà més plàstic que peixos en el mar. Per aquest projecte fotogràfic es van reutilitzar un parell de peixos que havien sigut creats amb materials reciclats, majoritàriament plàstic. El resultat és visualment espectacular.\nUna de les fotografies de Mar de plàstic. Foto: Enric Gener\nL'origen del projecte es remunta al 2009, quan Gener decideix fer un canvi radical de vida. Fins aleshores vivia en una gran ciutat cursant estudis d’art i disseny i treballant com animador gràfic. Va ser llavors quan la seva prioritat es va convertir en viatjar i viure en diferents indrets, sempre a prop del mar. Es va comprar una càmera subaquàtica i va començar una nova vida lluny de la ciutat dedicant-se professionalment com animador gràfic freelance i arrancant el seu projecte vital de 27MM.\nVa ser poc després quan va ser guanyador del premi Photo of the day de National Geographic el 2010. Tot seguit va començar a aparèixer en nombrosos articles de premsa i revistes de tendència com: My Modern Met, Fubiz, The Guardian, Condé Nast, Cultura Inquieta, Talent House, DNG Photo Magazine, Worbz, Yorokobu, Design you trust o Humanize.\nEl 2016 i el 2019 el fotògraf menorquí va ser finalista en el RedBull Illume, la competició fotogràfica de referència a l'hora de combinar esport i creativitat.\nSocietat, Mediterrani, contaminació, 27mm, Enric Gener, Mar de plàstic, fotografia


Guest House Na Vasilkovom Adler Rússia - Ofertes d'hotels amb els MILLORS DESCOMPTES EN LÍNIA\nDescompte a Guest House Na Vasilkovom\nVasilkoviy Pereulok 6/8, Vesyoloye, Adler, Rússia, 354340 - Molt bona ubicació - Veure al mapa\nMés informació sobre Guest House Na Vasilkovom\nPer als viatgers què vulguin captar les imatges i els sons de Verkhneveseloye, Guest House Na Vasilkovom és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Guest House Na Vasilkovom és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent billar. Guest House Na Vasilkovom és un lloc ideal d'estada pels viatgers que busquin encant, comfort i facilitat a Verkhneveseloye.\nCal que informeu el Guest House Na Vasilkovom de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Manifest | Crida per Girona\n[Us podeu descarregar el manifest en aquest enllaç]\nCap a una candidatura ciutadana, d'esquerres i independentista\nLa nostra ciutat, com el conjunt del país, viu avui una situació d’emergència i excepcionalitat. Un escenari en què l’augment de les desigualtats i injustícies socials, juntament amb la degradació política i democràtica de les institucions, està alimentant una necessitat i opció de canvi real que avui cada cop té més adeptes en la societat gironina i catalana.\nA Girona es fa evident l’esgotament del model de ciutat i les formes de fer política promogudes en les darreres dècades per part del sistema de partits sorgit de la transició postfranquista, ja sigui sota el mandat del PSC i el tripartit o, darrerament, amb CiU al govern. Aquesta situació fa convenient, més que mai, l’articulació d’un projecte alternatiu per Girona, contraposat a l’actual model caduc i amb capacitat de disputar el poder a aquells qui han dut les regnes de la ciutat en els darrers 40 anys.\nUns anys, aquests, en què els processos de presa de decisions s’han mantingut allunyats de la majoria de les gironines i gironins, i s’han consolidat unes formes de gestionar i fer política orientades bàsicament als interessos d’unes minories privilegiades. En què s’ha apostat per un model, en definitiva, que ha reforçat la Girona dual; menystenint la realitat dels barris i dels sectors més desafavorits, i bolcant-se al turisme i el culte a la imatge, especialment en els darrers temps.\nMés enllà de la nostra ciutat, el descrèdit creixent del sistema polític i econòmic i l’evolució del procés independentista ens situen en un escenari que pot ser determinant. Una finestra d’oportunitat perquè en els propers mesos puguem avançar de forma efectiva vers la ruptura democràtica amb l’Estat espanyol i iniciar una etapa constituent cap a la República Catalana. Però perquè això sigui possible aquest procés requerirà una aposta ferma per acumular forces en els diferents àmbits de lluita, amb aquells sectors de la societat que comparteixin aquesta visió rupturista.\nSortosament, per fer-ho no partim pas de zero. Les múltiples iniciatives populars existents a Girona en defensa dels drets polítics i socials, així com l’activitat institucional que la CUP ha desenvolupat a l’Ajuntament des del 2011, aporten una experiència i bagatge que sens dubte caldrà aprofitar. Així, caldrà buscar mecanismes que ens permetin superar les mancances de les estructures i dinàmiques actuals, tot donant continuïtat a la tasca realitzada fins avui i eixamplant al màxim la nostra base social.\nÉs moment, doncs, de fer un front comú que aplegui persones i col·lectius gironins d’àmbits com l’esquerra transformadora, l’independentisme popular, el sindicalisme combatiu, l’ecologisme, el feminisme i els moviments socials i veïnals més compromesos, entre d’altres. Una aposta que en els propers mesos es marqui la lluita electoral i la intervenció institucional com una prioritat inequívoca, tenint en compte que el poder local serà un dels pilars clau del procés de canvi profund que pot materialitzar-se en els propers temps, també a Girona.\nAixí doncs, amb vista a les eleccions municipals del mes de maig la CUP anuncia la seva voluntat d’articular una proposta electoral sòlida i inclusiva, amb vocació majoritària i basada en un projecte alternatiu de ciutat en defensa dels interessos populars. Una proposta elaborada des de la base, que aglutini el màxim de persones i col·lectius gironins i es regeixi per uns principis de participació, ètica i transparència que superin l’opacitat i les males pràctiques tan tristament recurrents en l’actual política institucional.\nPer tot això, la CUP fa pública aquesta CRIDA PER GIRONA, en què convida totes aquelles persones i col·lectius que comparteixin aquesta reflexió a implicar-se en el procés de creació d’aquesta candidatura que ha de ser capaç de plantejar un trencament amb l’statu quo, i construir un model de ciutat i una forma de govern realment democràtica, al servei de la majoria de les gironines i els gironins. Un procés que ja estem iniciant i que tindrà com a convocatòria destacada l’assemblea oberta que tindrà lloc el proper dijous 5 de febrer a les 19.30h al centre cultural La Mercè.\nGirona, 21 de gener del 2015


Participació i voluntariat - Fundació Santa Teresa\n“El voluntariat és prendre consciència de l’engranatge del qual formem part, observar què succeeix i veure què podem aportar”\nSi la teva activació voluntària és fruit d’una decisió individual i personal, si creus que pot ser una opció de vida per tu i que participar és actuar vers la transformació social…\nSI HO VOLS? EN PARLEM\nPosa’t en contacte. Escriu-nos a info.voluntariat@fundaciosantateresa.org\nEl Voluntariat és la transformació de la reflexió a l’acció, essent un motor de canvi que potencia el creixement tant de la persona que el rep, com el del que l’activa.\nValorem el teu lliure compromís i la motivació que has emprès per passar del pensament a l’acció, “del dit al fet”, assumint la responsabilitat i el dret a participar en la vida de la comunitat amb la voluntat de transformar l’entorn i la societat en la que vivim.\nEl projecte Vols? Sentir el Voluntariat, té com objectiu oferir oportunitats d’enriquiment mutu entre el Voluntariat i la persona amb diversitat funcional i/o dificultats derivades de la salut mental, del col·lectiu de gent gran i de les seves famílies, així com de les persones en risc d’exclusió social.\nVols? Sentir el Voluntariat, et presenta 5 programes on poder-te activar amb compromís:\nVols? Aportar Coneixements, on es produeixen interrelacions mitjançant un intercanvi d’experiències i/o coneixements (activitats lúdiques, culturals, esportives,…).\nVols? Quedar, on el voluntariat dona suport al desenvolupament individual, promovent la participació en la vida comunitària. S’activen aficions com anar al cinema, visitar una exposició, compartir un partit de futbol…\nVols? Acompanyar, on el voluntariat ofereix un suport personalitzat, per continuar gaudint d’autonomia, mitjançant l’acompanyament en diferents vessants de la vida : en temes de salut, en el desig d’adquirir coneixements individualitzats…\nVols? Conviure, on famílies voluntàries ofereixen possibilitat de convivència dins el seu nucli familiar, compartint experiències quotidianes.\nVols? Col·laborar en família, on els propis familiars o tutors de les persones ateses a la Fundació s’activen en acció voluntària per tal compartir dinàmiques de vida, posant-les en comú amb els seus familiars i altres persones del servei.\nFormar part del Voluntariat implica responsabilitat personal, i per tant, una continuïtat en el projecte. Cal ser realista i analitzar la pròpia situació per concretar fins on es pot o es vol donar, comprometre’s, i actuar en conseqüència.\nEls donatius ens ajuden a desenvolupar projectes innovadors i mantenir els projectes en marxa per millorar la intergració social i laboral de les persones amb més dificultats.\nA més, Hisenda torna part dels donatius i, en la propera declaració de la renda, recuperàs el 75% dels primers 150 € donats i el 30% de quantitats superiors. És a dir, si fas ara un donatiu de 100 €, el proper any recuperes 75 €, i si el fas de 200€ te’n tornen 127 €! Amb molt poc, ens ajudes molt!\nSi vols fer una donació, un patrocini o una iniciativa o llegat solidari, pots fer-ho omplenant el formulari, a través del teu banc al compte bancari ES69 2100 2726 7102 0000 2275 o contactant-nos a info@fundaciosantateresa.org o al 977 667 111. Gràcies!\nEl voluntariat corporatiu té com a objectiu introduir-se en la cultura corporativa de l’empresa per desenvolupar la seva missió i per fer accions al territori, aprofitant les capacitats de les persones voluntàries.\nLa Fundació ofereix una eina per desenvolupar activitats competencials per al seu equip professional i per millorar el clima laboral i orgull de pertinença.\nMés informació a info.voluntariat@fundaciosantateresa.org